google/wiki40b huggingface dataset:
Αλί Μ'Μαντί

Συλλογική Καριέρα

Ο Αλί Μ'Μαντί μεγάλωσε στις Βόρειες Συνοικίες της Μασσαλίας. Έχοντας περάσει από τις ομάδες νέων της ΕΣ Βιτρόλ, κι έπειτα της ΑΣ Κάννες όπου και παρέμεινε δύο σεζόν, εντοπίστηκε στην συνέχεια από την ΡΚ Λανς. Για την τελευταία αυτή περίοδο, αναφέρει : « Έπαιξα μόλις μία σεζόν, στο Εθνικό Πρωτάθλημα U-18, αλλά δεν πήγε καλά, δεν κατάφερα να προσαρμοστώ. Είναι δύσκολο να βρεις την θέση σου εκεί πέρα. Εάν δεν πας εκεί έχοντας εμπιστοσύνη στον εαυτό σου, είναι δύσκολο, δεν είχα, συνεπώς δεν με κράτησαν. ». Αμέσως μετά θα ξεκινήσει προσπάθειες να βρει νέα ομάδα (κυρίως μέσω επαφών με τις ΡΚ Στρασμπούρ και ΣΜ Καέν), αλλά χωρίς ιδιαίτερη επιτυχία. Όλα αυτά, μέχρι τον ερχομό του στην Ωτ-Σαβουά για δοκιμή με την Εβιάν-Τονόν-Γκαγιάρ, κατόπιν ενός ξαδέρφου του-κατοίκου του Εβιάν-λε-Μπαιν. Πετυχαίνοντας στα δοκιμαστικά στα οποία υποβλήθηκε, εισήλθε στην δεύτερη ομάδα του συλλόγου. Ύστερα από μια εκκίνηση στην σεζόν από την DH και τρεις αγώνες με την πρώτη ομάδα στην Νασιονάλ αργότερα, ο Στεφάν Πάιγ, τότε προπονητής της Εβιάν, το επέλεξε για μια αναμέτρηση απέναντι στην ερασιτεχνική Φεζάν για το Κύπελλο Γαλλίας, όπου ο Μ'Μαντί σκόραρε. Έκτοτε, δεν ξαναεγκατέλειψε την πρώτη ομάδα του συλλόγου. Με το πέρας της σεζόν 2010-2011 (κι ενώ ο Μπερνάρ Κασονί τον διατήρησε στην ομάδα κατά την έναρξη της σεζόν), τερμάτισε πρώτος σκόρερ της δεύτερης ομάδας (9 γκολ) και πέτυχε, μάλιστα, ένα τέρμα για την Λιγκ 2, με την ευκαιρία ενός εκ των τεσσάρων αγώνων του με την πρώτη ομάδα στις 27 Μαΐου (επικράτηση με 4-3 επί της ΦΚ Μετς). Στις 6 Αυγούστου 2011, πέτυχε το πρώτο του τέρμα στην Λιγκ 1 στη διάρκεια της πρώτης αγωνιστικής στο Σταντ Φρανσίς-Λε Μπλε (ισοπαλία 2-2 απέναντι στην Σταντ Μπρεστουά).

Διεθνής Καριέρα

Ο Αλί Μ'Μαντί είναι επίσης διεθνής με τις Κομόρες. Η πρώτη του διεθνής συμμετοχή ήταν στις 9 Οκτωβρίου 2010 (Κομόρες-Μοζαμβίκη 0-1).
Καλλιθέα Πεντέλης

Η Καλλιθέα (τέως Μπουρμπάχτι) είναι ορεινή, δασόφυτη πεδιάδα επάνω στο Πεντελικό όρος, γνωστή παλαιότερα και ως Καλλίσια. Σύμφωνα με ευρήματα της περιοχής κατοικήτο κατά την αρχαιότητα από τους κατοίκους του αρχαίου Δήμου Πεντέλης, ενώ γύρω στο 19ο αιώνα φιλοξένησε τους ορεσίβιους Σαρακατσαναίους, καθώς προσφερόταν η περιοχή για βοσκή και καλλιέργεια.  Συνδέεται με την Πεντέλη με την οδό Φίλωνος-Καλισσίων που διέρχεται μπροστά από το κοιμητήριο και καταλήγει στη Μικρή Καλλιθέα, τη ράχη Ντραφίου, τον Γέρακα μέσω της οδού Ασπασίας - Πεντέλης, την Ανθούσα και τα Μεσόγεια μέσω της οδόυ Ιάσωνος-Ανθούσας.
Κερκέλι

Το κερκέλι είναι νηστίσιμο κουλουράκι, με περιοχή προέλευσης τον Πόντο. Τα Ποντιακά κερκέλια παρασκευάζονται με αλεύρι, νερό, ελαιόλαδο, μαγιά, ζάχαρη και αλάτι. Η ζύμη παρασκευάζεται με ανάμιξη των υλικών, και πλάθεται σε στρογγυλά κουλουράκια, που ψήνονται στον φούρνο. Είναι Πασχαλινά κεράσματα που φτιάχνονται το Σάββατο του Λαζάρου και μοιράζονται στα παιδιά την Κυριακή των Βαΐων.
Βασίλης Χατζηλάμπρου

Βιογραφία

Στις εκλογές του Μαΐου και Ιουνίου 2012, καθώς και στις εκλογές του Ιανουαρίου 2015 εξελέγη μέλος του Ελληνικού Κοινοβουλίου με το ψηφοδέλτιο του ΣΥΡΙΖΑ στην Αχαΐα.
Κύπελλο Κύπρου ποδοσφαίρου ανδρών 1990-91

Σύστημα διεξαγωγής

Στο κύπελλο Κύπρου 1990-91 συμμετείχαν οι 14 ομάδες του πρωταθλήματος Α΄ κατηγορίας 1990-91, οι 14 ομάδες του πρωταθλήματος Β΄ κατηγορίας 1990-91, οι 14 ομάδες του πρωταθλήματος Γ΄ κατηγορίας 1990-91 και οι 30 από τις 43 ομάδες του πρωταθλήματος Δ΄ κατηγορίας 1990-91.
Διεξήχθη σε 7 γύρους. Διεξήχθη με το σύστημα νοκ-άουτ. Στους προκριματικούς γύρους έγιναν μονοί αγώνες στην έδρα της ομάδας που είχε κληρωθεί ως γηπεδούχος. Στον επόμενο γύρο προκρινόταν η ομάδα που πετύχαινε τα περισσότερα τέρματα. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε γινόταν επαναληπτικός αγώνας στην έδρα της φιλοξενούμενης ομάδας. Σε περίπτωση και που ο επαναληπτικός έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Στους 4 επόμενους γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που εσημειώθη εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης  και οι δύο ομάδες επιτύγχαναν τον ίδιο αριθμό τερμάτων τα τέρματα που εσημειώθησαν
εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι. Ο τελικός ήταν μονός. 
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1991-92.
Άντονυ Τσαρλς Χάρρις

Βιογραφικά στοιχεία

Γεννήθηκε το 1790 στην Μεγάλη Βρετανία. Έγινε διευθυντής του εμπορικού οίκου Harris & Co., το οποίο λειτουργούσε μαζί με τον αδερφό του. Προμήθευε τον βρετανικό στρατό. Είχε εγκατασταθεί στην Αλεξάνδρεια, όπου έζησε περίπου τρεις δεκαετίες. Γοητεύτηκε από την ομορφιά των αρχαίων Αιγυπτιακών μνημείων, τα οποία περιηγήθηκε πολλές φορές, και έμαθε να διαβάζει ιερογλυφικά. Έγραψε μάλιστα και ένα βιβλίο στο οποίο αναλύει συγκεκριμένα ιερογλυφικά, τα οποία πρώτος αυτός ερμηνεύει ως προσωποποίηση των εκάστοτε τοπικών διοικήσεων της αρχαίας Αιγύπτου. Απεβίωσε τον Νοέμβριο του 1869 στην Αλεξάνδρεια, όπου και κηδεύτηκε στο νεκροταφείο των καθολικών.

Αρχαιολογική συλλογή

Ο Χάρρις συγκέντρωσε σημαντική συλλογή παπύρων και αρχαιολογικών έργων τέχνης. Το όνομά του είναι συνδεδεμένο με τον Μεγάλο Πάπυρο του Χάρρις, με τον Πάπυρο Ομήρου του Χάρρις και με άλλα. Δια της μεσολάβησης του Άουγουστ Άιζενλορ, η συλλογή του πωλήθηκε από την Σελίμα Χάρρις το 1872 στο Βρετανικό Μουσείο.
Στατιστική Δικαιοσύνης

Στατιστική Δικαιοσύνης ονομάζεται οποιαδήποτε στατιστική μέθοδος έρευνας που διενεργείται από τις εθνικές στατιστικές υπηρεσίες - Αρχές των χωρών, που αναφέρεται στην συλλογή στατιστικών δεδομένων και την επεξεργασία, ανάλυση και παρουσίαση των εξ αυτών στατιστικών στοιχείων, αφορώντας τρεις βασικούς χώρους έρευνας της Δικαιοσύνης.
Δυσανεξία στη λακτόζη

Συμπτώματα

Στο λεπτό έντερο η λακτάση αποικοδομεί τη λακτόζη στους μονοσακχαρίτες γαλακτόζη και γλυκόζη, οι οποίοι μπορούν στη συνέχεια να περάσουν στην κυκλοφορία του αίματος και να αξιοποιηθούν από τον οργανισμό σαν πηγή ενέργειας. Αν δεν υπάρχει αρκετή λακτάση, τότε η λακτόζη συνεχίζει αναλλοίωτη την πορεία της στο παχύ έντερο. Εκεί τα εντερικά βακτηρίδια την μετατρέπουν σε λιπαρά οξέα μικρής αλυσίδας, με ταυτόχρονη παραγωγή αερίων (διοξειδίου του άνθρακα, υδρογόνου και μεθανίου). Αυτή η δημιουργία αερίων από τα βακτηρίδια του παχέος εντέρου προκαλεί μια σειρά δυσάρεστων συμπτωμάτων, όπως ναυτία, δυσπεψία, φούσκωμα του στομαχιού, κοιλιακό πόνο ή κολικούς, γουργούρισμα των εντέρων και έκλυση αερίων, ακόμη και διάρροια.

Διατροφή

Η ευαισθησία των ατόμων με δυσανεξία στη λακτόζη και η έκταση ή σοβαρότητα των συμπτωμάτων διαφέρουν σημαντικά από άτομο σε άτομο, γι' αυτό και η προσαρμογή των διατροφικών συνηθειών είναι διαφορετική ανάλογα με την περίπτωση. Γενικά, για την αποφυγή εμφάνισης των συμπτωμάτων είναι σκόπιμο να αποφεύγονται το γάλα, τα γαλακτοκομικά προϊόντα, και τα παράγωγά τους που είναι οι φυσικές πηγές λακτόζης. 
Σημαντική ποσότητα λακτόζης μπορεί να περιέχουν προϊόντα στα οποία χρησιμοποιούνται ως συστατικά ο ορός γάλακτος, η καζεΐνη, η λακταλβουμίνη και το γάλα σκόνη, γι' αυτό είναι σημαντικό να διαβάζονται προσεκτικά οι ετικέτες των τροφίμων. Τροφές που μπορεί να περιέχουν πηγές λακτόζης είναι το ψωμί, άλλα παρασκευάσματα ή γλυκίσματα που απαιτούν ψήσιμο, τα δημητριακά προγευμάτων, παξιμάδια, τα μπισκότα, τα ζαχαρωτά, οι έτοιμες σούπες και τα κρέατα ταχείας παρασκευής, η μαργαρίνη και οι έτοιμες σάλτσες για σαλάτα. Αυτό βέβαια δεν σημαίνει ότι όλες οι παραπάνω τροφές είναι βέβαιο ότι θα προκαλέσουν συμπτώματα σε όλα τα άτομα με ανεπάρκεια λακτάσης. Τα περισσότερα άτομα με δυσανεξία στη λακτόζη μπορούν να ανεχθούν γάλατα που έχουν υποστεί ζύμωση, καθώς η περιεκτικότητα σε λακτόζη μειώνεται σημαντικά μετά την κατεργασία αυτή. Επίσης, κατά την παλαίωση του τυριού η λακτόζη μετατρέπεται σε γαλακτικό οξύ το οποίο δεν προκαλεί συμπτώματα, γι'αυτό σε πολλές περιπτώσεις ατόμων με μέτρια δυσανεξία η κατανάλωση ώριμου τυριού δεν δημιουργεί προβλήματα.
Μπαλβέρδε δελ Καμίνο

Η φυσική επαρχία Αντέβαλο

Η κωμόπολη είναι κέντρο της φυσικής επαρχίας Ανέβαλο, που αποτελεί μια από τις παραδοσιακές συνοριακές περιοχές μεταξύ της Ανδαλουσίας και της Πορτογαλίας. Η κομάρκα κατέχει σημαντικά μεγαλιθικά μνημεία όπως το Los Gabrieles στο Μπαλβέρδε δελ Καμίνο
Τις προσπάθειες εποικισμού της περιοχής κατά τη διάρκεια του Ύστερου Μεσαίωνα τις ανέλαβαν κυρίως οι κόμεις της Μεδίνα Σιδόνια· το διοικητικό κέντρο της περιοχής πάντα βρισκόταν στην ατλαντική ακτή (π.χ. Αγιαμόντε) ενώ απουσίαζαν ιστορικά αξιοπρόσεκτα αστικά κέντρα.
Η σύγχρονη μεταλλευτική εκμετάλλευση της περιοχής που ξεκίνησε το 1873 από την Rio Tinto Company Limited άλλαξε άρδην τη φυσιογνωμία της. Κοινωνικά είδε την εξέλιξη του εργατικού και του οικολογικού κινήματος ενώ χάρισε στο Αντέβαλο ένα ευρύ δίκτυο σιδηροδρόμων που το συνέδεαν με την ακτή. Η μείωση του όγκου των μεταλλευτικών εργασιών ώθησε τους ντόπιους σε αποτυχημένες και δίχως σχέδιο μαζικές αναδασώσεις με σκοπό την παραγωγή χαρτιού.
Ένωση Συντακτών Περιοδικού - Ηλεκτρονικού Τύπου

Η Ένωση Συντακτών Περιοδικού - Ηλεκτρονικού Τύπου (Ε.Σ.Π.Η.Τ.) αποτελεί, σε πανελλήνιο επίπεδο, το επίσημο συνδικαλιστικό όργανο των δημοσιογράφων που εργάζονται στον περιοδικό και ηλεκτρονικό τύπο.
Ιδρύθηκε το 1959 και αποτελεί ιδρυτικό μέλος της Πανελλήνιας Ομοσπονδίας Ενώσεων Συντακτών (Π.Ο.Ε.ΣΥ.) και μέλος της EFJ και της IFJ (Ευρωπαϊκή και Διεθνής Ομοσπονδία Δημοσιογράφων, αντίστοιχα).
Eίναι η μόνη δημοσιογραφική συνδικαλιστική οργάνωση στην Ελλάδα που κάνει δεκτούς πλέον ως μέλη της τους freelance δημοσιογράφους, βάσει του νέου καταστατικού της.
Η Ε.Σ.Π.Η.Τ. εκπροσωπείται στο Δ.Σ. της Π.Ο.Ε.ΣΥ. και στο ΕΤΑΠ-ΜΜΕ (Ενιαίο Ταμείο Ασφάλισης Προσωπικού Μέσων Μαζικής Ενημέρωσης) πρώην Τ.Α.Ι.Σ.Υ.Τ. (Ταμείο Ασφαλίσεως Ιδιοκτητών Συντακτών και Υπαλλήλων Τύπου), τον κύριο ασφαλιστικό φορέα των δημοσιογράφων του περιοδικού χώρου, που είναι ενταγμένο στον ΕΟΠΠΥ Εθνικός Οργανισμός Παροχής Υπηρεσιών Υγείας.
Η Ε.Σ.Π.Η.Τ. είναι η δεύτερη σημαντικότερη Ένωση Συντακτών σε επιρροή, στην οποία υπάγονται οι Έλληνες δημοσιογράφοι μετά την Ένωση Συντακτών Ημερησίων Εφημερίδων Αθηνών (Ε.Σ.Η.Ε.Α.).
Πωλ Πελισόν

Βιογραφία

Γεννήθηκε σε μια προτεσταντική οικογένεια, σπούδασε νομικά στην Τουλούζη και έκανε την άσκησή του στην πόλη Καστρ.  Παρουσιάστηκε στα μέλη της Γαλλικής Ακαδημίας με συστατικές επιστολές του Βαλεντέν Κοράρ (Valentin Conrart, 1603-1675) και άρχισε να γράφει το πρώτο ιστορικό έργο, την Ιστορία της γαλλικής Ακαδημίας από την ίδρυση της μέχρι το 1652 (Histoire de l’Académie française depuis son établissement jusqu’en 1652). Όταν τη διάβασαν οι Ακαδημαϊκοί αποφάσισαν να του χορηγήσουν το δικαίωμα – μοναδικό στην ιστορία της Ακαδημίας – να παρίσταται στις συνεδρίες της, με όλα τα δικαιώματα ενός ακαδημαϊκού εν αναμονή της εκλογής του στην επόμενη κενή θέση, γεγονός που πραγματοποιήθηκε το Νοέμβριο του 1653. Έξι χρόνια αργότερα, η αποτυχία των προσπαθειών του κατά του διορισμού στη Γαλλική Ακαδημία του μεγαλύτερου αδελφού του Νικολά Μπουαλώ, που είχε επικρίνει τη φίλη του Πελισόν Μαντλέν ντε Σκυντερύ, τον έκανε να σταματήσει να πηγαίνει στην Ακαδημία και επέστρεψε μόνο μετά το θάνατο του Ζιλ Μπουαλώ..
Γραμματέας του Νικολά Φουκέ, υπουργού Οικονομικών του Λουδοβίκου ΙΔ΄, φυλακίστηκε στη Βαστίλη το 1661 όταν ο κύριός του έπεσε σε δυσμένεια. Παρέμεινε φυλακισμένος για τέσσερα χρόνια, καθώς αρνήθηκε να αποκηρύξει τον Φουκέ, και έγραψε ένα Λόγο στο βασιλιά, από έναν από τους πιστούς του σχετικά με τη δίκη του κ. Φουκέ, (Discours au roi, par un de ses fidèles sujets sur le procès de M. de Fouquet) και στη συνέχεια μια Δεύτερη υπεράσπιση του κ. Φουκέ (Seconde défense de M. Fouquet).
Ελευθερώθηκε το 1666 και έγινε επίσημος ιστοριογράφος του βασιλιά και με την ιδιότητα αυτή έγραψε ένα αποσπασματικό Ιστορικό του Λουδοβίκου ΙΔ΄ που κάλυπτε τα έτη 1660 έως 1670. Το 1670 μεταστράφηκε στον καθολικισμό και έλαβε πλούσιες εκκλησιαστικές απολαβές.
Εμφανίζεται στα μυθιστορήματα της στενής του φίλης Μαντάμ ντε Σκυντερί με τη μορφή του Herminius και  του Acante. Ήταν, επίσης, φίλος με τον εξάδελφο και αλληλογράφο της Μαντάμ ντε Σεβινιέ, τον ντε Μπυσύ-Ραμπυτέν, που είπε γι 'αυτόν ότι ήταν ένα ωραίο πνεύμα αλλά ακόμη περισσότερο πληρούσε τα κριτήρια του "έντιμου και ευγενικού ανθρώπου" (encore plus honnête homme que bel esprit). Ο Βολταίρος τον περιέγραψε σαν " μέτριο ποιητή αλλά άνθρωπο εξαιρετικά μορφωμένο και πολύ εύγλωττο. "
Μελετώντας τον Ζαν Σερμόν (Jean Sirmond, 1589-1649), συγγραφέα, ιστοριογράφο του Λουδοβίκου ΙΓ΄, άρχισε να "αγαπά με πάθος" η γαλλική γλώσσα και να πιστεύει ότι "με το πνεύμα, το χρόνο και την εργασία, θα μπορούσαν να την καταστήσουν ικανή για τα πάντα."

Έργα

Ο Πελισόν έγραψε στίχους που μελοποιήθηκαν από διάφορους συνθέτες της εποχής : Bertrand de Bacilly, Michel Lambert, Sébastien Le Camus,  Jean-Baptiste Lully, Louis Mollier. Είναι συγκεντρωμένοι στις Συλλογές από τους πιο όμορφους στίχους  τραγουδιών (Recueils des plus beaux vers mis en chant). Επίσης  στη Συλλογή αβρών κομματιών σε πρόζα και στίχο, (Recueil de pièces galantes, en prose et en vers, de Mme la Ctesse de La Suze et de M. Pélisson ) Διαθέσιμα στα Gallica.
Ιωδαιθίνιο

Με απόσπαση υδραλογόνων

Με απόσπαση δύο μορίων υδραλογόνου από 1,1,1-τριιωδοαιθάνιο ή 1,1,2-τριιωδοαιθάνιο, με χρήση υδροξειδίου του νατρίου (NaOH).:

Με απόσπαση αλογόνου

Με απόσπαση δύο μορίων αλογόνου από 1,1,1,2,2-πενταϊωδοαιθάνιο, με χρήση ψευδαργύρου (Zn), παράγεται αιθινυλοϊωδίδιο:

Με υποκατάσταση χλωρίου από ιώδιο

Με επίδραση ιωδιούχου νατρίου (NaI) σε αιθινυλοχλωρίδιο:

Καταλυτική υδρογόνωση

Με καταλυτική υδρογόνωση αιθινυλοϊωδίδιου σχηματίζεται αρχικά βινυλοϊωδίδιο και στη συνέχεια (με περίσσεια υδρογόνου) αιθυλοϊωδίδιο.:

Αλογόνωση

Με επίδραση αλογόνου (X₂) (αλογόνωση) σε αιθινυλοϊωδίδιο έχουμε προσθήκη στον τριπλό δεσμό. Παράγεται αρχικά 1,2-διαλο-1-ιωδοαιθένιο και στη συνέχεια (με περίσσεια αλογόνου) 1-ιωδο-1,1,2,2-τετρααλοαιθάνιο.:

Υδραλογόνωση

Με προσθήκη υδραλογόνων (HX) (υδραλογόνωση) σε αιθινυλοϊωδίδιο παράγεται αρχικά 1-αλο-1-ιωδοαιθένιο και στη συνέχεια (με περίσσεια υδραλογόνου) 1,1-διαλο-1-ιωδοαιθάνιο.:

Υδροκυάνωση

Με προσθήκη υδροκυανίου (HCN) (υδροκυάνωση) σε αιθινυλοϊωδίδιο παράγεται 2-ιωδοπροπενονιτρίλιο:

Προσθήκη μονοξειδίου του άνθρακα

1. Με προσθήκη μονοξειδίου του άνθρακα (CO) και νερού (H₂O), παράγεται 2-ιωδο-2-προπενικό οξύ:
2. Με προσθήκη μονοξειδίου του άνθρακα (CO) και αλκοόλης (ROH), παράγεται 2-ιωδοπροπενικός αλκυλεστέρας:

Προσθήκη αλκοολών

Με επίδραση αλκοόλης (ROH) σε αιθινυλοϊωδίδιο παράγεται αλκυλο(1-ιωδοαιθενυλο)αιθέρας:

Προσθήκη καρβονικών οξέων

Με επίδραση καρβονικών οξέων (RCOOH) σε αιθινυλοϊωδίδιο παράγεται καρβονικός (1'-ιωδοαιθενυλο)εστέρας:

Οζονόλυση

Με επίδραση όζοντος (οζονόλυση) σε αιθινυλοϊωδίδιο, παράγεται αρχικά ασταθές οζονίδιο που τελικά διασπάται σε φορμυλομεθανοϋλοϊωδίδιο:

Επίδραση πυκνού υπερμαγγανικού καλίου

Με επίδραση πυκνού διαλύματος υπερμαγγανικού καλίου (KMnO₄) παράγεται ιωδοφορμυλομεθανικό οξύ:

Παραγωγή αιθέρα

Με αλκοολικά άλατα (RONa) προς αιθινυλοαλκυλολαιθέρα (HC≡COR):

Παραγωγή αλκαδιινίου

Με αλκινικά άλατα (RC≡CNa) προς αλαδιίνιο (RC≡CC≡CH). Π.χ.:

Παραγωγή εστέρα

Με καρβονικά άλατα (RCOONa) προς καρβονικό αιθινυλεστέρα (RCOOC≡CH):

Παραγωγή νιτριλίου

Με κυανιούχο νάτριο (NaCN) προς προπινονιτρίλιο (ΗC≡CCN):

Παραγωγή αλκινίου

Με αλκυλολίθιο (RLi) προς αλκίνιο:

Παραγωγή θειαιθέρα

Με θειολικό νάτριο (RSNa) προς αιθινυλοαλκυλοθειαιθέρα (RSC≡CH):

Παραγωγή νιτροπαραγώγων

Με νιτρώδη άργυρο (AgNO₂) προς νιτροαιθίνιο (ΗC≡CNO₂):

Παραγωγή οργανομεταλλικών ενώσεων

1. Με λίθιο (Li). Παράγεται αιθινυλολίθιο:
2. Με μαγνήσιο (Mg) (αντιδραστήριο Grignard):

Παραγωγή αιθινυλοβενζολίου

Με αιθινυλίωση κατά Friedel-Crafts βενζολίου παράγεται αιθινυλοβενζόλιο:

Χρήσεις

Μπορεί να χρησιμοποιηθεί στην παραγωγή πολλών παραγώγων.
Φίλανθος

Σύμφωνα με την Ελληνική Μυθολογία ο Φίλανθος ήταν Ηλείος στην καταγωγή γιος του Προλάου και της Λυσίππης και αδελφός του Λάμπου.
Κάποτε τα δύο αδέλφια αποφάσισαν να συμμετάσχουν στους αγώνες των Ισθμίων. Κατά την διεξαγωγή όμως των αγώνων συνέβη να φονευτούν και οι δύο από τους συναγωνιστές τους. Τότε μέσα στη βαριά θλίψη του άδικου χαμού των παιδιών της η Λυσίππη καταράστηκε όποιον θα λάμβανε στο εξής μέρος στους αγώνες αυτούς.
Ο παραπάνω μύθος που τυγχάνει παρόμοιος με τον μύθο των Ακτωριώνων αποπειράται περισσότερο να δικαιολογήσει την μόνιμη αποχή των αρχαίων Ηλείων από τους αγώνες των Ισθμίων.
Κιντ Κας

Πρώτα Χρόνια

Ο πατέρας του ήταν μποξέρ και εκπαίδευσε τον Κας μικρή ηλικία. Ο Κας ασχολήθηκε επαγγελματικά με το άθλημα και δούλεψε στην Ιαπωνία. Αργότερα εκπαιδεύτηκε και στην επαγγελματική πάλη και άρχισε να εμφανίζεται σε διάφορες ανεξάρτητες εταιρίες των Ηνωμένων Πολιτειών.

ECW & WCW (1996–2001)

Στα τέλη του 1996, ο Κας έκανε το ντεμπούτο του, στο Extreme Championship Wrestling όμως σύντομα αποχώρησε και εργάστηκε σε ανεξάρτητες εταιρίες. Το 1999, επέστρεψε στο ECW και για μια περίοδο πάλευε ενώ ήταν τραυματίας, κερδίζοντας το σεβασμό του αφεντικού και των άλλων παλαιστών. Το 2000, ο Κας διεκδίκησε το σημαντικότερο πρωτάθλημα της εταιρίας, όμως δεν τα κατάφερε. Αργότερα, κέρδισε το Τηλεοπτικό Πρωτάθλημα, νικώντας τον Ράινο.
Στις 21 Μαρτίου 2001, ο Κας υπέγραψε συμβόλαιο με το World Championship Wrestling. Σύντομα, η εταιρία εξαγοράστηκε από το WWE και ο ιδιοκτήτης Βινς Μακμάν ήθελε να διαπραγματευτούν αλλαγή του συμβολαίου, η οποία θα μείωνε σημαντικά το μισθό του.

TNA Wrestling (2002–2005)

Τον Αύγουστο του 2002, ο Κας πήγε στο -τότε- νεοσύστατο Total Nonstop Action Wrestling. Εκεί εντάχθηκε στη κατηγορία για τους ευκίνητους παλαιστές, τη Κατηγορία Χ. Σύντομα, ο τηλεοπτικός του ρόλος άλλαξε και έγινε αντιπαθής προς το κοινό. Την επόμενη χρονιά, ο Κας κέρδισε το Πρωτάθλημα Κατηγορίας Χ. Δημιούργησε κόντρες με γνωστούς παλαιστές, ανάμεσα στους Τζέιμς Στορμ, Ντάστι Ρόουντς, Τζεφ Χάρντι, Αμπύς και Έι Τζέι Στάιλς.
Τον Μάρτιο του 2004, κέρδισαν το Ομαδικό Πρωτάθλημα NWA, μαζί με τον Ντάλλας και τον επόμενο μήνα ξανακέρδισαν το πρωτάθλημα, χάνοντας το πάλι τον Ιούνιο. Στις 20 Απριλίου 2005, ο Κας αποδεσμεύτηκε από το TNA, λόγω της έντονης κριτικής που ασκούσε.

WWE (2005-2006)

Τον Ιούνιο του 2005, ο Κας έδωσε ένα δοκιμαστικό αγώνα σε σόου του WWE. Τον επόμενο μήνα, υπέγραψε συμβόλαιο και μετά από αρκετές εβδομάδες εμφανίστηκε στο εβδομαδιαίο σόου, SmackDown. Ο Κας πάλευε στην κατηγορία των ευκίνητων παλαιστών, έχοντας το ρόλο του κακού. Στα τέλη της χρονιάς, κατέκτησε το Πρωτάθλημα Cruiserweight, χάνοντας το τον Γενάρη του 2006. Ο Κας έφτιαξε ομάδα με τον Τζέιμι Νομπλ και διεκδίκησαν ανεπιτυχώς το Ομαδικό Πρωτάθλημα WWE τον Ιούλιο. Τον Σεπτέμβριο ο Κιντ Κας απολύθηκε από το WWE.

Επιστροφή στο TNA Wrestling (2010-)

Τον Αύγουστο του 2010, ο Κας πάλεψε σε αγώνες για το TNA. Τον επόμενο Ιούνιο, έδωσε και άλλον ένα αγώνα, μέχρι που προσλήφθηκε τον Ιούλιο.
Ο Κας είχε κόντρες με τους ανερχόμενους παλαιστές, Τζέσι Σόρενσεν, Μπράιαν Κέντρικ και Ώστιν Άρις. Παράλληλα, διεκδικούσε το Πρωτάθλημα Κατηγορίας Χ αρκετές φορές, χωρίς όμως να το κερδίσει. Ο Κας πάλευε στο TNA μέχρι και τον Ιανουάριο του 2012, όπου και τραυματίστηκε. Όταν ανάρρωσε εμφανίστηκε μια φορά τον Μάρτιο και για τρεις μήνες δεν προγραμματίστηκαν αγώνες για εκείνον. Τον Ιούνιο πάλεψε στο Slammiversary, χάνοντας από τον Χερνάντεζ. Τον επόμενο μήνα, πάλεψε στο Destination X, όμως έχασε πάλι.
Βασίλειος Λαούρδας

Βίος

Ο Βασίλειος Λαούρδας γεννήθηκε στις 21 Μαρτίου 1912 στον Πειραιά.Είχε άλλα τρία αδέλφια (δύο αγόρια και ένα κορίτσι),ενώ ορφάνεψε σε μικρή ηλικία από πατέρα.Το 1936 αποφοίτησε από τη Φιλοσφική Σχολή του Πανεπιστημίου Αθηνών. Στο διάστημα 1937-1947 δίδαξε  στη Μέση Εκπάίδευση (Λύκεια Αθηνών, Πειραιά, Ηρακλείου Κρήτης στο ιδιωτικό Λύκειο ο Κοραής). Το 1948 έλαβε υποτροφία από το Βρετανικό Συμβούλιο και πραγματοποίησε ανώτερες σπουδές στο Κολλέγιο Exeter της Οξφόρδης. Το 1949 πήγε στις ΗΠΑ και παρακολούθησε σεμινάριο του καθηγητή Βέρνερ Γιαίγκερ. Το 1950 με 1953 εργάστηκε στο Ινστιτούτο Βυζαντινών Σπουδών στο Dumbarton OaksΔεν ακολούθησε ακαδημαϊκή σταδιοδρομία.Το 1953 ο Στίλπων Κυριακίδης απηύθυνε πρόσκληση στον Λαούρδα να αναλάβει  τη διεύθυνση του Ιδρύματος Μελετών Χερσονήσου του Αίμου και δέχθηκε το 1954 μέχρι τον θανατό του. Το 1961-1962 ήταν επισκέπτης καθηγητής στο Πανεπιστήμιο Buffalo των ΗΠΑ. To 1966-1967 εργάστηκε στο Ινστιτούτο Ανθρωπιστικών Σπουδών του Πανεπιστημίου του Ουισκόνσιν ως επισκέπτης καθηγητης στην έδρα R. Johnson. Συνεργαστηκε με τα περιοδικά Αθηνά, Επετηρίς Εταιρείας Βυζαντινών Σπουδών, Byzantinische Zeitschrift, Oρθοδοξία, Μακεδονικά, Balkan Studies, Κρητικά Χρονικά.   Πέθανε στις 19 Μαρτίου 1971.Το 1965 το απονεμήθηκε το παράσημο του Φοίνικος για τη δράση του στο Ίδρυμα Μελετών Χερσονήσου του Αίμου.
Ήταν νυμφευμένος με τη Λουΐζα Συνδίκα.
Το 1975, εκδόθηκε στη Θεσαλλονίκη ένας τόμος 645 σελίδων, με τίτλο «Essays in Memory of Basil Laourdas / Μελετήματα στη μνήμη του Βασιλείου Λαούρδα» που ήταν μια συλλογή από άρθρα 44 ιστορικών από όλο τον κόσμο.
Κομεκόν

Το Συμβούλιο για την Αμοιβαία Οικονομική Βοήθεια (ρωσικά: Совет Экономической Взаимопомощи‎, Σαβέτ Εκονομιτσιέσκοϊ Βζαϊμοπομόστσι, СЭВ, ΣΕΒ στα ελληνικά) ήταν μια οικονομική οργάνωση την περίοδο 1949-1991 υπό την ηγεσία της Σοβιετικής Ένωσης και αποτελούταν από τις χώρες του Ανατολικού Μπλοκ, μαζί με μια σειρά από Σοσιαλιστικά κράτη σε όλο τον κόσμο.
Ο περιγραφικός όρος είχε συχνά εφαρμοστεί σε όλες τις πολυμερείς δραστηριότητες που αφορούσαν τα μέλη του οργανισμού, αντί να περιορίζονται στις άμεσες λειτουργίες της Κομεκόν και των οργάνων της. Αυτή η χρήση της επεκτεινόταν μερικές φορές, και στις διμερείς σχέσεις μεταξύ των μελών, επειδή στο σύστημα των σοσιαλιστικών διεθνών οικονομικών σχέσεων και πολυμερών συμφωνιών –  συνήθως γενικής φύσης –  έτειναν να υλοποιηθούν μέσα από ένα πιο αναλυτικό σύνολο, οι διμερείς συμφωνίες.
Σύμφωνα με κάποιους ιστορικούς, η Μόσχα ανησυχούσε για το Σχέδιο Μάρσαλ. Η Κομεκόν ήταν γραφτό να αποτρέψει χώρες της Σοβιετικής σφαίρας επιρροής από την μετακίνηση στην κατεύθυνση των Αμερικανών και της Νότιο-Ανατολικής Ασίας. Η Κομεκόν ήταν η απάντηση του Ανατολικού Μπλοκ στον σχηματισμό στη Δυτική Ευρώπη, του Οργανισμού Ευρωπαϊκής Οικονομικής Συνεργασίας (ΟΕΟΣ), προοίμιο της ΕΟΚ (που ιδρύθηκε το 1957) και του Οργανισμού για την Οικονομική Συνεργασία και Ανάπτυξη (ΟΟΣΑ) (που ιδρύθηκε το 1961).